Vilnius, 2021 m. rugpjūčio 17 d.

**Skiepobusas prie „Lidl“ parduotuvės Pavilnyje kvies skiepytis „Janssen“ arba „Pfizer“ vakcinomis**

**Šiandien, antradienį, vilniečiai turės galimybę skiepą nuo COVID-19 gauti tiesiog atvykę prie „Lidl“ parduotuvės Vilniuje, Pavilnyje, adresu Juodasis kelias 34. Prie parduotuvės visų norinčiųjų nuo 15 iki 20 val. lauks Vilniaus miesto savivaldybės skiepų autobusas.**

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą.

Iš viso bus sudaryta galimybė pasiskiepyti 300 gyventojų.

Atvykus skiepytis bus galima rinktis iš dviejų vakcinų – mobiliame skiepų kabinete ant ratų lauks 200 vnt. „Comirnaty“ („Pfizer-BioNTech“) ir 100 vnt. „Janssen“ („Johnson & Johnson) dozių.

Vilniaus miesto savivaldybės vakcinavimo komanda taip pat kviečia revakcinacijai Pavilnio gyventojus, kurie pirmąjį „Comirnaty“ („Pfizer-BioNTech“) skiepą vakcinavimo autobuse gavo liepos 27 d.

Tokia iniciatyva, kai sostinės gyventojai prie prekybos tinklo „Lidl“ parduotuvės be registracijos gali gauti skiepą nuo COVID-19, vyksta jau ne pirmą kartą. Kiek anksčiau gyventojai turėjo galimybę pasiskiepyti prie „Lidl“ parduotuvių Naujojoje Vilnioje, Naujininkuose, Pavilnyje bei kitose Vilniaus miesto dalyse.

Šią savaitę, pirmadienį, taip pat buvo galima pasiskiepyti prie 15 „Lidl“ parduotuvių visoje Lietuvoje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt